ཉེ་ཆར་སྐད་འཕྲིན་དང་ངོ་དེབ་སོགས་དྲ་རྒྱའི་བརྒྱུད་ལམ་ཁག་ཏུ་གནས་ཚུལ་ཐོན་པ་ལྟར་ན་མཚོ་སྔོན་པོའི་རྒྱུད་གཙོས་མཚོ་སྔོན་གྱི་ས་ཆ་མང་ཆེ་བ་ཞིག་ལ་གངས་སྐྱོན་བྱུང་ནས་ནོར་ལུག་མང་པོ་ཁངས་འོག་ཏུ་མནན།འབྲེལ་ཡོད་ས་གནས་ཁག་གི་བོད་པ་ཚོས་ཟོག་ལུག་རེ་རེ་བཞིན་གངས་ཀྱི་འོག་ནས་ཕྱིར་འདོན་བཞིན་པའི་བརྙན་གཟུགས་དང་འདྲ་པར་རྣམས་མཐོང་རྒྱུ་ཡོད་པར་མ་ཟད།ཟོག་ཁྱུ་སྐོར་དང་སྐོར་བྱས་ནས་གངས་ཁྲོད་དུ་འདེད་བཞིན་པའི་པར་ལ་བལྟས་ན་ཁ་བ་བབས་པ་མཐུག་དྲགས་ནས་གངས་ཀྱི་མཐུག་ཚད་ཕྱུགས་ཟོག་གི་ལུས་དང་མཉམ་གྲབས་ཡོད་པས་ཕྱུགས་ཟོག་རྣམས་གངས་ཁྲོད་དུ་འགྲོ་ཐུབ་ཀྱི་མེད་པ་མཐོང་ཐུབ།